اجمل عباسی

اصل ناں       محمد اجمل

قلمی ناں        اجمل عباسی

جمن           1966ء   

تعلیم          بی اے

پیشہ           سکول ٹیچر   

فون نمبر        03458739413

جاہ پتہ         خانقاہ شریف،بہاول پور

 (1) غزل 
پریشاں ہم ڈکھاں دا سر ڈوپہرا ہا توں آنویں ہا

تیڈے باجھوں سجن اوکھا گزاراہا توں آنویں ہا

کڈی اوکھی بنی جیکر میڈا گل نال گل ہوسی

ایہ گالھیں کوڑیاں تیڈیاں تے لاراہا توں آنویں ہا

میڈیاں خوشیاں دے سب لیکے تیڈے چودھار پھر دے ہن

تیڈا ناں میڈی قسمت دا ستاراہا توں آنویں ہا

میڈے باجھوں نہ توں جیویں تیڈے باجھوں نہ میں جیساں 

ایہو کیتا تئیں میڈے نال کاراہا توں آنویں ہا

توں ہوویں ہا تاں ڈیکھیں ہا اتھاں ہنجھواں دی بارش ہئی

تیڈے اجملؔ کوں روندا جگ ایہ ساراہا توں آنویں ہا